Miķeļtornis

Miķeļtornis, arī Miķeļbāka, jeb lībiešu valodā Pize (Pizā) ir ciems Baltijas jūras piekrastē pie Irbes šauruma, Kurzemes ziemeļos, Ventspils novada Tārgales pagastā. 1,5 km uz dienvidiem no ciema iet reģionālais autoceļš P124 (Ventspils—Kolka). Attālums līdz Ventspilij 43 km, līdz Rīgai — 188 km. Ciemā atrodas Miķeļbāka — augstākā bāka Latvijā un Pizes lībiešu kapsēta.

 Vēsture 
Pizes ciems bija viens no 12 Ziemeļkurzemes lībiešu zvejniekciemiem. Līvi šeit vēl 1930. gados veidoja kopienu ar savu valodu, dzīvesveidu un tradīcijām, tomēr vēlākajos gadu desmitos tie ir gandrīz pilnībā pārlatviskojušies.

Ciema mūsdienu nosaukums cēlies no 1884. gadā būvētās Miķeļbākas vārda, kas nosaukta Krievijas Impērijas ķeizara Aleksandra II brāļadēla Mihaila vārdā (). 1883. gadā celta Miķeļtorņa luterāņu baznīca.

Pirmā pasaules kara laikā 1916. gadā vācu karaspēka inženiertehniskās daļas cauri ciemam uzbūvēja Ziemeļkurzemes šaursliežu dzelzceļu.

 Atsauces 

 Skatīt arī 
 Miķeļbāka